text: FSF: – Takk fyri tað. Tað var ikki so galið. Tað hevur eisini gingið meir ella minni óvanliga væl higartil, so tað ræður um at njóta tað “så længe det varer”. Men eg megni einki uttan mínar liðfelagar, so hesin heiðurin fer eisini til teir, venjaratoymið og øll hini fantastisku fólkini rundan um liðið.
text: #000002
text: Soleiðis sigur vandamikli framherjin hjá KÍ, Páll Andrasson Klettskarð, tá hann fær boðini um, at hann eisini í mai mánað er valdur til besta spælara í Betri Deildini hjá monnum.
text: #000003
text: Tað er eisini okkurt, ið bendir á, at Páll og hinir klaksvíkingarnir aftur í ár fara at vera við heilt har frammi, tá FM skal avgerast í oktober. Eftir trettan umfør er KÍ fremst við fullum stigatali, 39, og á toppskjúttaralistanum er Páll Andrasson Klettskarð ovast við 14 málum.
text: #000005
text: Tað eru landsliðsvenjarar, miðlafólk og viðmerkjarar, ið atkvøða fyri besta spælara hvønn mánað. Fyri heiðurin fekk Páll Andrasson Klettskarð handað eitt gávukort upp á 1.000 krónur frá matstovuni HAPS í Havn, umframt eina glasstandmynd , ið er latin av Betri. Tað var Steinbjørn Jacobsen, heiðurslimur í KÍ, ið vegna Fótbóltssamband Føroya stóð fyri handanini.
text: #000007
text: U21-landsliðið so at siga óbroytt
text: #000011
text: 13 nýggir venjarar fingið prógv
text: #000012